Diari Oficial de la Generalitat Valenciana


Sumari del DOGV 8718, del 16-01-2020 (2020/219)

RESOLUCIÓ de 17 de desembre de 2019, per a la concessió d'ajudes al lloguer d'habitatge, com a conseqüència de la rectificació d'ofici d'errades en les resolucions de 21 i 28 de desembre de 2018, de la Direcció General d'Habitatge, Rehabilitació i Regeneració Urbana, corresponents al Programa d'ajudes de lloguer d'habitatge per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/219


Data del document
:   17-12-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 17 de desembre de 2019, per a la concessió d'ajudes al lloguer d'habitatge, com a conseqüència de la rectificació d'ofici d'errades en les resolucions de 21 i 28 de desembre de 2018, de la Direcció General d'Habitatge, Rehabilitació i Regeneració Urbana, corresponents al Programa d'ajudes de lloguer d'habitatge per a l'exercici 2018. [2020/219]  
  
Vistes les sol·licituds presentades, i vistos els antecedents que consten en la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, resulten els següents:  
  
Antecedents de fet  
  
1. La Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes del Programa d'ajudes al lloguer d'habitatge i del Programa d'ajudes al lloguer per a joves va ser publicada en el Diari Oficial de la Generalitat Valenciana en data 10 de juliol de 2018 (DOGV núm. 8335).  
La resolució es dicta d'acord amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 8327, de 28.06.2018).   
2. Per mitjà de la Resolució de 21 de desembre de 2018, de la Direcció General d'Habitatge, Rehabilitació i Regeneració Urbana, es concedeixen i deneguen les ajudes al lloguer d'habitatge convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, corresponents al Programa d'ajudes de lloguer d'habitatge per a l'exercici 2018, amb càrrec als pressupostos de la Generalitat. Es concedeixen les ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat, a 3.438 beneficiaris que havien aportat la documentació completa i que complien els requisits establits en l'Ordre 5/2018, de 25 de juny.  
Es dicta una segona Resolució de 28 de desembre de 2018, de la Direcció General d'Habitatge, Rehabilitació i Regeneració Urbana, per la qual es concedeixen i deneguen les ajudes al lloguer d'habitatge convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, corresponents al Programa d'ajudes de lloguer d'habitatge per a l'exercici 2018, amb càrrec als pressupostos del Ministeri de Foment. Es concedeixen ajudes, una vegada transcorregut el termini per a formular al·legacions, completar o esmenar la sol·licitud i documentació presentades, i tenint en compte el límit de crèdit disponible a càrrec del Ministeri de Foment, als 6.892 beneficiaris que havien aportat la documentació completa i que complien els requisits establits en l'Ordre 5/2018, de 25 de juny, que es trobaven en les successives posicions seguint l'ordre establit per la baremació.  
3. Per mitjà de la Resolució de 21 de desembre de 2018, de la Direcció General d'Habitatge, Rehabilitació i Regeneració Urbana, es concedeixen i deneguen les ajudes al lloguer d'habitatge per a joves convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori corresponents al Programa d'ajudes de lloguer d'habitatge per a joves per a l'exercici 2018, amb càrrec als pressupostos de la Generalitat. Es concedeixen ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat, a 1.090 beneficiaris que havien aportat la documentació completa i que complien els requisits establits en l'Ordre 5/2018, de 25 de juny.   
  
Es dicta una segona Resolució de 28 de desembre de 2018, de la Direcció General d'Habitatge, Rehabilitació i Regeneració Urbana, per la qual es concedeixen i deneguen les ajudes al lloguer d'habitatge per a joves convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, corresponents al Programa d'ajudes de lloguer d'habitatge per a joves per a l'exercici 2018, amb càrrec als pressupostos del Ministeri de Foment. Es concedeixen ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec del Ministeri de Foment, als 2.276 beneficiaris que havien aportat la documentació completa i que complien els requisits establits en l'Ordre 5/2018, de 25 de juny, que es trobaven en les successives posicions seguint l'ordre establit per la baremació.  
  
4. Revisats els expedients amb ajuda concedida, es detecta que en alguns casos hi ha existeixen errades en el càlcul de la subvenció, relatives a l'import d'ajuda concedida. Bàsicament per a aquelles sol·licituds que, veient-se afectades per la renovació de contracte l'any 2018, i per tant disposant de dos contractes diferents per al mateix any natural, presentats tots dos inicialment, a causa d'una errada de l'aplicació informàtica, només es va tindre en compte, als efectes del càlcul de l'ajuda, l'import corresponent al segon contracte. En conseqüència, sols es van tindre en compte a l'hora de determinar la quantia de la subvenció, els mesos de l'any indicats en el segon dels contractes presentats i no la totalitat dels mesos pels quals correspon subvencionar. Una vegada aportats els justificants de pagament corresponents a l'any natural 2018, s'ha detectat l'errada adés assenyalada, pel fet que s'aporten els rebuts bancaris justificatius per import superior a l'import d'ajuda concedit.  
  
D'acord amb la Llei 39/2015, d'1 d'octubre, del procediment administratiu comú de les administracions públiques, que en l'article 109 regula la revocació d'actes i rectificació d'errades, escau rectificar d'ofici les errades existents materials, de fet o aritmètiques, que han sigut detectades, i incrementar la quantia de l'ajuda inicial fins a arribar a l'import màxim corresponent als contractes presentats.  
  
5. Reunit l'òrgan col·legiat, integrat per les persones titulars de la Subdirecció General de Règim Jurídic i Polítiques Socials d'Habitatge, Subdirecció General d'Habitatge i Regeneració Urbana, Servei de Coordinació i Funció Social de l'Habitatge, Servei de Planificació Econòmica i Regeneració Urbana, i dels serveis territorials competents en matèria d'habitatge i rehabilitació, segons el que es preveu en la base onze de l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatges i del Programa d'ajudes al lloguer per a joves, i la Resolució de data 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències del cap del servei territorial a la directora territorial de Castelló, una vegada revisats els expedients afectats, s'elabora la present proposta, que s'acompanya de l'acta de la reunió així com dels llistats de les persones beneficiàries per a les quals cal corregir l'import inicialment concedit.  
  
  
Fonaments de dret  
  
Competència. És competent per a resoldre la directora general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, i de conformitat amb l'article 11 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
  
Vistes l'acta de la reunió de l'òrgan col·legiat de data 29 de novembre de 2019; la proposta de resolució de l'òrgan col·legiat de data 2 de desembre de 2019; la Llei 39/2015, d'1 d'octubre, del procediment administratiu comú de les administracions públiques, i altra normativa aplicable necessàriament i pertinentment, resolc:  
  
Primer  
Concedir, amb càrrec a l'aplicació pressupostaria 68.26.33.891.36.6 de la línia S8286000, «Pla estatal d'Habitatge 2018-2021», dels pressupostos de la Generalitat 2019, ajudes complementàries a les persones que s'indiquen a continuació, casos en què, havent sigut beneficiàries d'ajudes per les resolucions de 21 i 28 de desembre de 2018, de la Direcció General d'Habitatge, Rehabilitació i Regeneració Urbana, s'ha detectat una errada material en el càlcul de l'import de l'ajuda inicialment concedida. L'import total de les ajudes complementàries per a concedir del Programa d'ajudes al lloguer d'habitatge i del Programa d'ajudes al lloguer per a joves, puja a 98.238,45 euros (noranta-huit mil dos-cents trenta-huit amb quaranta-cinc euros). Per a tots ells, s'ha comprovat el compliment de les obligacions fiscals, tributàries i amb la Seguretat Social.  
  
  
Segon  
Denegar l'ajuda complementària a les persones o unitats de convivència que s'indiquen a continuació, per incompliment dels requisits establits en les bases reguladores a data de la proposta de resolució.  
  
De conformitat amb el que s'estableix en les bases de la convocatòria, per a l'abonament de la subvenció la part beneficiària haurà d'aportar la justificació del pagament del lloguer en el termini de deu dies, a partir de l'endemà de la publicació de la resolució en el Diari Oficial de la Generalitat Valenciana; així mateix, haurà d'assumir la resta d'obligacions i responsabilitats assenyalades en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves.  
  
Contra la present resolució, que posa fi a la via administrativa, es podrà interposar potestativament un recurs de reposició, davant del secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que s'estableix en els articles 10 i 46 de la Llei reguladora de la Jurisdicció contenciosa administrativa.  
  
  
València, 17 de desembre de 2019.- El secretari autonòmic d'Habitatge i Funció Social, per substitució, en absència de la directora general d'Emergència Habitacional, Funció Social de l'Habitatge i Observatori de l'Hàbitat i Segregació Urbana (Decret 240/2019, de 25 d'octubre): César Jiménez Doménech.